system: Persuna:
- vegliadetgna: > 70 onns
- schlattaina: masculin
- liug: winterthur, derivonza: Breil

question: Tgei datti tut en tiu vitg / tiu marcau da veser? Nua ei tiu liug preferiu?

answer: En miu marcau anflas ti tut quei che ti sas duvrar, e tut gl'auter che ti sas buc anflar vegnas ti era buc a saver duvrar. Ei dat casas, casettas e casuns, per part empuni en retscha ni emplunai in sin l'auter. Enqual edifeci fa pareta da sgrataneblas, auters sesfundran el suteran. Scolas aultas dat ei e scolas bassas en casas aultas e scolettas cun cuorts e curtgins. Vias graschlas e vias ladas, parcs e plazzas taglian marcau e cultira en tschiens parts e sdremas e colligian tuts cantuns e quatiers. Plontas da tuts geners, caglias e caglioms e flurs embelleschan il spazi ed enriheschan la cuntrada. Baselgias da tempra moderna sebrattan cun casas da Diu en miraglias vegliandras. Teaters, salas ed aulas da concert, kinos, locals cun pusseivladas per divertiment e recreaziun, per moviment e sport; tut en abundonza. Tempels da consum stravagau semischeiden denter stizuns modestas e semplas che porschan tutta rauba pil mintga di. Enzanua en quei grondius schischuri e viriveri ei miu liug preferiu.